RÁMCOVÁ ZMLUVA O POSKYTOVANÍ TLAĆIARENSKÝCH SLUŽIEB

**Uzatvorená medzi zmluvnými stranami v zmysle § 269, odsek 2 zákona č. 513/1991 Z. z.**

**Obchodného zákonníka v znení neskorších predpisov** a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) a zákona č. 185/2015 Z. z. Autorský zákon (ďalej len „autorský zákon“)

(ďalej len „**Zmluva**“)

medzi:

**Objednávateľom:**

Názov: **Slovenské banské múzeum**

Sídlo: Kammerhofská 2, 969 01 Banská Štiavnica

IČO: 35 998 652

DIČ: 2021131189

V zastúpení: Mgr. Zuzana Denková, PhD., riaditeľka

Bankové spojenie: Štátna pokladnica

IBAN: SK37 8180 0000 0070 0068 8556

Kontaktná osoba: Mgr. Zuzana Denková, PhD., riaditeľka

e-mail: [denkova.zuzana@muzeumbs.sk](mailto:denkova.zuzana@muzeumbs.sk)

(ďalej len „**Objednávateľ**“)

a

**Dodávateľom:**

Názov:

Sídlo:

IČO:

DIČ:

IČ DPH:

Bankové spojenie:

IBAN:

Zastúpený:

(ďalej len „**Dodávateľ**“)

**Objednávateľ** a **Dodávateľ** ďalej spolu len „**Zmluvné strany**“

**uzatvárajú túto rámcovú zmluvu (ďalej len „Zmluva“)**

**Článok 1**

**Úvodné ustanovenia**

1. Zmluvné strany uzatvárajú túto Zmluvu na základe výsledku procesu verejného obstarávania uskutočneného v zmysle §117 ZVO, ktoré bolo vyhlásené na predmet zákazky **„Poskytnutie tlačiarenských a súvisiacich služieb pre aktivity projektu GREEN MISSION“.**
2. **Táto zmluva sa uzatvára v rámci projektu GREEN MISSION** s názvom „ZELENÁ MISIA - Slovenské banské múzeum pre klímu/Budujeme unikátnu platformu pre neformálne vzdelávanie o otázkach zvyšovania povedomia o klimatických zmenách“. Projekt s č. ACC05P06 bol schválený v rámci programu Zmierňovanie a prispôsobenie sa zmene klímy SK-Klíma a bude financovaný z Nórskeho finančného mechanizmu a štátneho rozpočtu Slovenskej republiky.

**Článok 2**

**Predmet Zmluvy**

Dodávateľ sa zaväzuje poskytovať pre odberateľa tlačiarenské a súvisiace služby pri výrobe:

1. **Plagátov:** vo formáte A3, náklad 240 ks

vo formáte A4, náklad 400 ks

gramáž papiera: 120 g//m2, plnofarebná, matná tlač, exteriérová úprava

**Termín dodania:** priebežne k aktivitám v rámci trvania projektu s predpokladom 5 x a to: do konca februára , do polovice marca, do polovice apríla, do polovice júna a do polovice júla 2024

1. **Letákov (edukačné materiály) :** formát A3, náklad: 1200 ks, gramáž papiera: 100g/m2

Papier: recyklovaný, nebielený, Tlač: plnofarebná, obojstranná, 4xlom

**Termín dodania:** priebežne k aktivitám v rámci trvania projektu s predpokladom 2x do 15. marca a 15. apríla 2024

1. **Katalóg ku výstave - brožúra** k výstave Ozveny v tichu : Náklad: 400 Ks, Formát: 21 x 21

Cm Počet strán: 60 (sk/ang verzia), Väzba: brožovaná, Obálka: gramáž papiera 270 g, plnofarebná, laminátovaná. Uvedenie certifikátu alebo environmentálnej značky papiera v tiráži alebo v úvode katalógu.

**Termín dodania:** do konca februára 2024

1. **Katalóg ku kolokviu - brožúra** - Kniha dobrých príkladov: Formát A (16 x 23cm)

Náklad: 400 Ks, Formát: A5 (16x23 cm), Predpokladaný počet strán: 100 - 120, Väzba: frézovaná, brožovaná, Obálka: gramáž papiera min 250 g/m2, NPM, laminátovaná, plnofarebná, Vnútro: gramáž papiera min 80 g/m2, recyklovaný papier, matný, nebielený, farebnosť čiernobiely text, max. 50 ks plnofarebných ilustrácií (fotky, nákresy a pod.). Uvedenie certifikátu alebo environmentálnej značky papiera v tiráži, alebo v úvode katalógu.

**Termín dodania:** do polovice júna 2024

1. **Zápisník:** Náklad: 200 ks, Formát: A4, 40 listov, obojstranne linkovaný,

Gramáž papiera: 80g/m2, Papier: recyklovaný, nebielený, Predná strana: plnofarebná, matná tlač, papier 120 g/m2, Zadná strana: pevná (hrubý kartón), Väzba na dlhšej strane, lepená, s potlačou: logo Nórskeho finančného mechanizmu, štátny znak SR, logo Zelená misia

**Termín dodania:** do konca marca 2024

1. **Písacie potreby :** počet 800 ks, z toho **Perá - 300 ks**: Prevedenie: recyklovaný plast,

papierová rukoväť, náplň modrá, kruhový priemer, potlač logami. **Ceruzky – 500 ks**: grafitové ceruzky, stredná tvrdosť, potlačené tromi logami

**Termín dodania:** do konca februára 2024

1. **Informačné tabule:** dva kusy informačných tabúľ o rozmere cca 50 x 70 cm materiál

komatex, 5 mm s UV úpravou. **Termín dodania:** do konca januára 2024

Všetky produkty budú vytlačené s použitím papiera s environmentálnou značkou ................, a/alebo s certifikátom ................ Pri produktoch 2.3, 2.4 a 2.5 bude v produkte uvedený druh certifikátu alebo environmentálnej značky papiera alebo použitého spôsobu tlače.

**Článok 3**

**Práva a povinnosti zmluvných strán**

1. Dodávateľ sa zaväzuje riadne a včas vykonať pre Objednávateľa predmet Zmluvy na vlastné náklady a na vlastnú zodpovednosť a nebezpečenstvo. Dodávateľ vyhlasuje, že má oprávnenie na vykonávanie činnosti v rozsahu tejto Zmluvy.
2. Dodávateľ sa zaväzuje postupovať v súlade s Článkom 2 tejto zmluvu a podľa požiadaviek a pokynov Objednávateľa.
3. Objednávateľ sa zaväzuje dodať jednotlivé grafické návrhy produktov dodávateľovi v dostatočnom predstihu, aby zaistil ich riadne vytlačenie, služby riadne poskytnuté dodávateľom na základe tejto Zmluvy prevziať a zaplatiť dohodnutú cenu.

**Článok 4**

**Dodanie**

* 1. Dodávateľ sa zaväzuje dodať odberateľovi všetky práce podľa tejto zmluvy v rozsahu, v čase a v kvalite podľa Článku 2 tejto Zmluvy na adresu sídla Objednávateľa, teda na Kammerhofskú ulicu č. 2, 969 01 Banská Štiavnica.
  2. Obe zmluvné strany sa zaväzujú dodržiavať stanovený časový harmonogram, ktorý bude upresnený posupne pri realizácii Zmluvy. Ak sa jedna strana dozvie o skutočnostiach, ktoré môžu spôsobiť nedodržanie časového harmonogramu z jej strany, je povinná o týchto skutočnostiach bez zbytočného odkladu informovať druhú zmluvnú stranu.
  3. V prípade, že časový harmonogram nebude dodržaný z dôvodov na strane odberateľa, najmä z dôvodov oneskorenia Objednávateľa s poskytnutím nevyhnutnej súčinnosti a podkladov, predlžuje sa lehota dodania plnenia, a to o počet dní, o ktoré bol časový harmonogram zo strany 0bjednávateľa prekročený.

**Článok 5**

**Cena a platobné podmienky**

* 1. Cena bola stanovená na základe cenovej ponuky dodávateľa za celý predmet zákazky predloženej v procese verejného obstarávateľa na sumu:

Cena bez DPH: .............................

DDH: ...............................

**Cena vrátane DPH/Celková cena:**

Slovom: ..........................................eur

* 1. Celkova cena za vykonanie a dodanie celého predmetu Zmluvy podľa Článku 2 predstavuje odplatu Dodávateľa za splnenie všetkých zmluvných záväzkov vyplývajúcich z tejto Zmluvy a zahŕňa všetky náklady a výdavky Dodavatel'a na riadne a včasné zhotovenie predmetu Zmluvy, resp. jeho jednotlivých častí (čiastkových plnení) podl'a tejto Zmluvy.
  2. Cena celkom je tvorená súčtom cien za vyhotovenie jednotlivých čiastkových plnení tak, ako ich uvádza cenová ponuka dodávateľa predložená v procese verejného obstarávania.
  3. Objednávateľ uhradí sumu za jednotlivé plnenia po ich dodaní Dodávateľom a prevzatí Zhotoviteľom, pokiaľ boli odovzdané a vyfaktúrované najneskôr do polovice apríla 2024, Odmena za ostatné čiastkové plnenia, ktoré majú byť odovzdané Dodávateľom po polovici apríla 2024, budú vylatené preddavkovou platbou v období oprávnenosti výdavkov projektu do 30.04.2024 (finančné plnenie), pričom ich Dodávateľ vyfaktúruje najneskôr do polovice apríla 2024. Čiastkové plnenia vyplatené preddavkovo budú dodané Objednávateľovi v požadovanej kvalite, množstve a v čase podľa Článku 2 tejto Zmluvy a podľa pokynov Objednávateľa najneskôr do polovice júla 2024 (vecné plnenie). Vecné plnenie overí Objednávateľ odsúlasením záverečného súpisu odovzdaných a prebratých čiastkových plnení.
  4. V prípade predčasného ukončenia Zmlluvy, alebo ak Dodávateľ neodovzdá čiastkové plnenia podľa Článku 2 tejto zmluvy a podľa pokynov Objednávateľa, je Dodávateľ povinný vrátiť Objednávateľovi poskytnutý preddavok vo výške zodpovedajúcej objemu nesplneného záväzku najneskôr do desiatich kalendárnych dní odo dňa doručenia výzvy Objednávateľa na jeho vrátenie.
  5. Súčet všetkých vystavených a uhradených faktúr predstavuje celkovú cenu podľa bodu 5.1 tejto Zmluvy.
  6. Faktúra musí obsahovať náležitosti dokladu v súlade so zákonom č. . 222/2004 Z. z. o dani z pridanej hodnoty v znení neskorších predpisov. V prípade, že fakúra nebude obsahovať náležitosti podľa predchádzajúcej vety, Objednávateľ je oprávnený ju vrátiť Dodávateľovi na doplnenie, pričom nová lehota splatnosti začne plynúť až doručením opravenej faktúry Objednávateľovi.
  7. Ak pripadne deň splatnosti faktúry na deň pracovného vol'na, pokoja alebo štátneho sviatku, je dňom splatnosti najbižší nasledujúci pracovný deň. Dodávateľ je povinný do znenia faktúry uviest' odvolavku na názov projektu ,,ZELENÁ MISIA - Slovenské banské múzeum pre klímu" a číslo projektu ,,ACC05P06", ako aj súpis poskytnutých plení.
  8. Objednávateľ uhradí oprávnene účtovanú sumu najneskôr do 30 dní odo dňa doručenia faktúry.

**Článok 6**

**Záručná doba a zodpovednosť za vady**

1. Dodávateľ zodpovedá za to, že jednotlivé plnenia podľa tejto Zmluvy budú zhotovené podľa tejto Zmluvy, najmä Článku 2 a v súlade s podmienkami a pokynmi Objednávateľa.
2. Dodávateľ zodpovedá za vady, ktoré má predmet Zmluvy v čase jeho odovzdania Objednávateľovi a za vady, ktoré vzniknú počas záručnej doby, ak boli spôsobené porušením jeho povinností alebo nedodržaním právnych noriem.
3. Predmet Zmluvy má vady, ak nie je dodaný v požadovanej kvalite a vypracovanosti, nie je vykonaný v celom rozsahu, ak je rozporuplný, a ak jeho obsah nezodpovedá podmienkam tejto Zmluvy.
4. Dodávateľ nezodpovedá za nedostatky spôsobené dodržaním nevhodných pokynov daných mu Objednávateľom, ak Dodávateľ na nevhodnosť týchto pokynov upozornil a Objednávateľ na ich dodržaní trval alebo ak Dodávateľ túto nevhodnosť nemohol zistiť.
5. Dodávateľ sa zaväzuje odstrániť vady predmetu Zmluvy bez zbytočného odkladu od písomného uplatnenia reklamácie Objednávateľa, pokiaľ sa Zmluvné strany nedohodnú inak. Počas trvania záručnej doby má Objednávateľ právo požadovať a Dodávateľ povinnosť bezodplatne odstrániť vadu predmetu Zmluvy.
6. Ak Dodávateľ svoju povinnosť odstrániť vadu riadne a včas v zmysle ustanovení tejto Zmluvy nesplní, je Objednávateľ oprávnený zabezpečiť odstránenie vady u tretej osoby na náklady Dodávateľa.

**Článok 7**

**Skončenie Zmluvy**

1. Zmluvné strany sa dohodli, že Zmluva môže zaniknúť dohodou Zmluvných strán alebo odstúpením od Zmluvy.
2. Dohoda o ukončení Zmluvy musí byť písomná. V tomto prípade účinnosť Zmluvy končí dňom, na ktorom sa Zmluvné strany dohodli. Súčasťou dohody o ukončení tejto Zmluvy musí byť aj spôsob vzájomného vyrovnania záväzkov a pohľadávok Zmluvných strán.
3. Od tejto Zmluvy je možné odstúpiť v prípadoch uvedených v Obchodnom zákonníku, v tejto Zmluve, alebo ak ktorákoľvek zo Zmluvných strán podstatným spôsobom porušuje povinnosti vyplývajúce z tejto Zmluvy. Odstúpenie od Zmluvy je potrebné urobiť písomne a doručiť druhej Zmluvnej strane, inak je neplatné. Za podstatné porušenie tejto Zmluvy sa považuje:

a) ak Dodávateľ nezhotovuje predmet Zmluvy v požadovanej kvalite podľa tejto Zmluvy alebo v súlade s touto Zmluvou a pokynmi Objednávateľa,

b) ak je Dodávateľ bez zavinenia Objednávateľa v omeškaní so svojím záväzkom dodať predmet Zmluvy v lehote podľa Článku 2 tejto Zmluvy o viac ako 10 dní;

c) ak je Objednávateľ v omeškaní s úhradou faktúry o viac ako 30 dní po jej splatnosti.

1. Odstúpenie od Zmluvy nadobúda účinnosť dňom doručenia písomného oznámenia o odstúpení od Zmluvy druhej Zmluvnej strane.
2. Odstúpením od Zmluvy a/alebo uplatnením nároku na zaplatenie zmluvnej pokuty podľa tejto Zmluvy nie je dotknutý nárok Zmluvných strán na náhradu škody.
3. Odstúpením od Zmluvy zanikajú všetky práva a povinnosti strán zo Zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto Zmluvy o poskytovaní záruky, zodpovednosti za vady za časť predmetu Zmluvy, ktorá bola do odstúpenia zrealizovaná.
4. Zmluvné strany vysporiadajú svoje vzájomné záväzky a pohľadávky podľa stavu ku dňu ukončenia Zmluvy. Dodávateľ má nárok na zaplatenie tých častí predmetu Zmluvy, ktoré boli riadne vykonané a odovzdané Objednávateľovi.

**Článok 8**

**Zmluvné sankcie a náhrada škody**

1. Dodávateľ sa zaväzuje pri nedodržaní dohodnutého termínu dodania predmetov tejto Zmluvy podľa Článku 2 1 tejto Zmluvy, zaplatiť Objednávateľovi zmluvnú pokutu vo výške 0,01% z celkovej ceny predmetu Zmluvy vrátane DPH za každý aj začatý deň omeškania.
2. Dodávateľ má právo uplatniť si zmluvnú pokutu vo výške 0,01% z celkovej ceny predmetu Zmluvy za neuhradenie faktúry za každý deň omeškania, ktorý presahuje lehotu 10 dní po splatnosti.
3. V prípade, ak Dodávateľ nedodrží povinnosti uvedené v Článku 2 tejto Zmluvy je Objednávateľ oprávnený uplatniť si Zmluvnú pokutu vo výške 1% z celkovej ceny predmetu Zmluvy za každé, aj opakované poručenie povinnosti.
4. Zaplatením Zmluvnej pokuty nezaniká nárok Objednávateľa na náhradu škody. Dodávateľ je povinný nahradiť Objednávateľovi škodu, ktorú porušením povinností vyplývajúcich mu z tejto Zmluvy spôsobil Objednávateľovi, ibaže preukáže, že porušenie povinností bolo spôsobené okolnosťami vylučujúcimi zodpovednosť.

**Článok 9**

**Záverečné ustanovenia**

1. Zmluva je vyhotovená v štyroch vyhotoveniach, z ktorých každá zmluvná strana dostane dve vyhotovenia.
2. Dodávateľ sa zaväzuje umožniť všetkým kontrolným subjektom programu Zmierňovanie a prispôsobenie sa zmene klímy (SK-Klíma) Finančného mechanizmu EHP a Nórskeho finančného mechanizmu 2014 – 2021, vrátane Ministerstva životného prostredia Slovenskej republiky, Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto Zmluvy, a to po celú dobu povinnej archivácie dokumentov, určenou v súlade s platnými právnymi predpismi.
3. Zmluvné strany si zmluvu prečítali, jej obsahu porozumeli, pričom svoju vôľu uzavrieť zmluvu prejavili slobodne a vážne. Prehlasujú, že táto zmluva nebola uzatvorená v tiesni, ani za nápadne nevýhodných podmienok a na znak súhlasu ju vlastnoručne podpisujú.
4. Túto zmluvu vrátane jej príloh je možné meniť alebo dopĺňať len na základe vzájomnej dohody oboch zmluvných strán, pričom akékoľvek zmeny a doplnky musia byť vykonané vo forme písomného a očíslovaného dodatku a musí spĺňať podmienky podľa § 18 zákona č. 343/2015 Z.z. o verejnom obstarávaní v aktuálnom znení.
5. Zmluvné vzťahy neupravené touto zmluvou sa budú riadiť príslušnými ustanoveniami zákona č. 513/1991 Z. z. Obchodný zákonník v znení neskorších predpisov.
6. Pokiaľ by jednotlivé ustanovenia zmluvy boli neúčinné alebo sa neúčinnými stali, nebude tým dotknutá platnosť ostatného obsahu zmluvy. V tomto prípade bude neúčinné ustanovenie nahradené úpravou, ktorá je účelu neúčinného ustanovenia najbližšia. Uvedené platí aj vtedy, ak sa ukáže byť niektorá úprava nevykonateľná.
7. Zmluva nadobúda platnosť dňom podpisu oboma zúčastnenými stranami. Zmluva nadobúda účinnosť v súlade s ust. § 47a a nasl. Občianskeho zákonníka v znení neskorších zmien a predpisov, a to dňom nasledujúcim po dni jej zverejnenia.

V Banskej Štiavnici dňa: ................... V..............................., dňa:.................

Za objednávateľa: Za dodávateľa:

.......................................,............. .............................................

**Mgr. Zuzana Denková, PhD. Meno a priezvisko oprávneného zástupcu**

**riaditeľka SBM funkcia**